มีอาการปวดท้องซ้ายตั้งแต่ด้านบน ลงมาถึงข้างล่าง มีอาการเจ็บปีกมดลูกทางด้านซ้าย รู้สึกผะอืดผะอม บางครั้งก็มีอาการคลื่นไส้ และบางครั้งก็จะมีเสียงท้องร้องโครกครากเสียงดังมาก อาการทั้งหมดมีสาเหตุมาจากโรคอะไรได้บ้างค่ะ
สวัสดีค่ะ การวินิจฉัยทีเ่ป็นไปได้-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ มักมีไข้ ปวดท้องน้อย และมีตกขาวผิดปกติ-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือด-กล้ามเนื้อหน้าท้องอักเสบแนะนำไปพบแพทย์ทั่วไปใกล้บ้านเพื่อตรวจร่างกายเบื้องต้นว่าน่าจะเป็นความผิดปกติจากอวัยวะในระบบใดมากที่สุดจะได้ไปพบแพทย์เฉพาะทางได้ถูกต้องค่ะการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดควรไปพบแพทย์ ถ้าปวดมากจนทำให้ทำงานไม่ได้ ปวดจนต้องตื่นมากลางดึก มีไข้ ตกขาวผิดปกติ ปัสสาวะแสบขัด ปัสสาวะปนเลือด ถ่ายเหลวมีมูกเลือดปน เลือดออกผิดปกติทางช่องคลอด คลื่นไส้มากจนรับประทานอาหารได้น้อย